দ্য লাস্ট রাজা অব ওয়েস্ট পাকিস্তান
দ্য লাস্ট রাজা অব ওয়েস্ট পাকিস্তান () হলো পূর্ব পাকিস্তানের (বর্তমান বাংলাদেশ) চাকমা রাজা ত্রিদিব রায়ের জীবনীমূলক একটি গ্রন্থ। এই বইয়ের লেখক প্রিয়জিৎ দেবসরকার। তিনি লন্ডনে বসবাসরত একজন ভারতীয় রাজনৈতিক বিশ্লেষক। বইটি প্রধানত রাজা ত্রিদিব রায়ের সরকার ও তাঁর শাসনের দিকে আলোকপাত করে। রাজা ত্রিদিব রায় ছিলেন বর্তমান বাংলাদেশের পার্বত্য চট্টগ্রামের চাকমা জনগোষ্ঠীর ৫০তম রাজা। বইটি ১৯৫৩ সালে ত্রিদিব রায়ের রাজা হিসেবে রাজ্যাভিষেক থেকে ১৯৭১ সালে বাংলাদেশের স্বাধীনতা পর্যন্ত তাঁর সম্পূর্ণ জীবন-ইতিহাসের বিবরণ দেয়।
আনন্দ মহিদল
আনন্দ মহিদল (; ২০ সেপ্টেম্বর ১৯২৫ – ৯ জুন ১৯৪৬), বা অষ্টম রামা শ্যামদেশের (থাইল্যান্ডের) চক্রী রাজবংশের অষ্টম রাজা ছিলেন। নয় বছর বয়সে সুইজারল্যান্ডে থাকাকালীন, মার্চ ১৯৩৫ সালে জাতীয় সমাবেশ তাকে রাজার স্বীকৃতি দেয়। তিনি ১৯৪৫ সালের ডিসেম্বরে থাইল্যান্ডে ফিরে যান, কিন্তু ছয় মাস পরে জুন ১৯৪৬ সালে তাকে গুলি করে হত্যা করা হয়। যদিও প্রথমে এটি একটি দুর্ঘটনা বলে মনে করা হতো, পরে মেডিকেল পরীক্ষকগণ তার মৃত্যু হত্যার কারণে হয়েছে বলে ধারণা করে এবং পরে তিনজন রাজকীয় ভৃত্যকে খুব অনিয়মিত বিচারের পর মৃত্যুদন্ড কার্যকর করা হয়। তার মৃত্যুর রহস্যময় পরিস্থিতি অনেক বিতর্কের বিষয় হয়ে উঠেছিল।